Ли Бай

Ли Тай Бай (; 701—762/763) Тан уласай үедэ амидаржа байһан Хитадай шүлэгшэ юм. Бага наһаниинь Сычуань можодо үнгэрөө һэн. Түшэмэлэй зэргэ абахын түлөө шалгалта барихаяа арсаба. 721—38 оной хоорондо улас орониие аяншалжа, шүлэгтээ уулын, гол горхоной, хүүюурэй, хулһан түглын жабхалантай зурагые үүсхэбэ. Ли Байн шүлэгэй хэтэрүүлһэн, огторгойн дүрсэнүүд үдэр бүриин амидарал дээшэ өөдэлхэ тэрэнэй хүсэлые толотобо. Залуу байхадаа, тэрэ дао шажан һонирхолтой байгаа, күнзын һургаалһаа нүгөөдэ дао шажан гэжэ заншал ёһонһоо хүнэй сүлөөтэй; дао даяншадые магтаба. Ли Бай хилын сэрэгшэдэй хатуу амидарал болон зориг тухай, таряашадые үгырүүлдэг мянган мянган хүнэй ами һүйдэлүүлхэ сэрэгэй аялал тухай бэшэбэ. Ирагуу найрагшада дээдэ эрдэмтэнэй зэргэ үгэһэн эзэн хаанай ордондо хүндэтэйгээр хүлеэн абагдаба. Гэбэшье һаа, ордоной амидарал тэрэниие урмынь хухалаа. 744 ондо тэрэ Чанань ниислэлые орхибо. Лоянда Ду Фу (杜甫) ирагуу найрагшатай танилсажа хамта аяншалба. Тэрэ сагай шүлэгтэ Ли Бай изагууртадай бүдүүлиг ба дээрэлхүү занда, түшэмэдэй шэрүүн занда хороо бусалаа һэн. Ань Лушаниин (安祿山) буһалгаанай үедэ (756 он) Ли Линь гүндэ албатан байгаа, Ли Линь гүн хожомоо баһа эзэн хаанда эсэргүү бодоһон байна; Ли Бай гүнэй баримталагша байһанаар Еланда (夜郎) сүлэгдэһэн байна (3 жэлэй һүүлдэ хүлисэгдэһэн). 

Категори:Хитадай ирагуу найрагшад